‘ধূমকেতু জ্বরে কাঁপছে বাংলা’ দেশুর সাফল্যে সামিল আমূলও

কলকাতা: ১৪ অগস্ট বড় পর্দায় মুক্তি পেয়েছে দেব (Dev)-শুভশ্রী (Subhashree Ganguly) জুটির বহুল প্রতীক্ষিত ছবি ‘ধূমকেতু’ (Dhumketu Movie) । মুক্তির পর থেকে ঝোড়ো ব্যাটিং করছে কৌশিক গাঙ্গুলি পরিচালিত এই ছবি। যদিও মুক্তির আগে থেকে অগ্রিম টিকিট বুকিংয়ে বক্স অফিসে রেকর্ড গড়েছিল এই ছবি। সব মিলিয়ে এখন বাংলা এখন ধূমকেতু জ্বরে কাঁপছে। এবার ২২ অগস্ট ছবি জাতীয় স্তরেও মুক্তি পেল। এবার এই জ্বরে সামিল আমূলও (Amul Bangla Celebrates Dhumket)। দেশুকে ভালবাসা জানাতে ভুললেন না তাঁরাও।

শাহরুখের জাতীয় পুরস্কার জয় হোক বা লাবুবু যে কোনও ট্রেন্ডিং টপিক নিয়েই বিজ্ঞাপণে তাক লাগায় আমূল। এবার বাংলার বক্স অফিসে ট্রেন্ডিং ‘ধূমকেতু’ আর বাংলার জনপ্রিয় অনস্ক্রিন জুটি দেব-শুভশ্রীকে নিয়েও পোস্ট করে ‘দেশু’ ভক্তদের মন জয় করে নিল আমূল। এর আগে দেবের ছবি ‘খাদান’-এর গান কিশোরী রেকর্ড গড়তেই আমূল গার্লকে কিশোরী বেশে দেখেছিলেন নেটিজেনরা। ‘ধূমকেতু’ ছবির গানে-গানে গানটি এখন ট্রেন্ডিং। আমূলের তরফে যে কার্ডট শেয়ার করা হয়েছে তাতে ওই পোশাকেই হাজির দেশু। বিজ্ঞাপনে দেখা গিয়েছে আমূল গার্লের সঙ্গে দাঁড়িয়ে ‘দেশু’-এর অ্যানিমেটেড সংস্করণ। এই ছবির জনপ্রিয় গান ‘গানে গানে যদি আমার মনে কথা…’-এর সেই আইকনিক লুকে সাইকেল নিয়ে দেব-শুভশ্রীর অ্যানিমেটেড আমূল সংস্করণকে দেখা যায়। আমূলের এই ভালবাসায় আপ্লুত নায়ক-নায়িকা-পরিচালক-প্রযোজকেরও। তা শেয়ার করে ধন্যবাদ জানিয়েছেন তারা।

আরও পড়ুন: সুইমিং পুলে শরীর জুবিয়ে, লাস্যময়ী দিশাকে দেখে কুপোকাত নেটপাড়া

এক সপ্তাহতেই এই ছবি ছাড়িয়েছে ১০ কোটির পাহাড়, প্রযোজকের তরফে দাবি করা হয়েছে এমনটাই। প্রযোজক রানা সরকার দর্শকদের কথা দিয়েছেন, এই ছবি যদি ৩০ কোটি পার করে তবে আবারও এক হবেন দেব-শুভশ্রী, পর্দায়। তাঁদের এই ছবি প্রকাশ্যে আসতেই ভালোবাসায় ভরিয়ে দিয়েছেন দেব-শুভশ্রীর অনুরাগীরা। এই ছবিতে ‘ধূম জ্বরে কাঁপছে বাংলা’-এই অংশটা অন্য রঙে লেখা থাকার কারণে এক নেটিজেন লেখেন, ‘এবার তো তাহলে ওষুধ খেতে হয়।’ আর একজন লেখেন, ‘দারুণ।’ আর একজন লেখেন, ‘কী সুন্দর’।

অন্য খবর দেখুন