পদ্মাপারে কী এবার মুক্তি পাবে ‘ধূমকেতু’?

কলকাতা: বাংলায় জমিয়ে ব্যবসা করেছে দেব (Dev) ও শুভশ্রী গঙ্গোপাধ্যায় (Subhasree Ganguly) অভিনীত সিনেমা, ‘ধূমকেতু'(Dhumketu)। ১০ বছর বিভিন্ন জটে মুক্তির আলো দেখেনি এই সিনেমা। অবশেষে দীর্ঘ অপেক্ষার পর মুক্তি পেয়েছে এই ছবি। রমরমিয়ে প্রেক্ষাগৃহে চলছে ‘ধূমকেতু’। শুধু এ দেশের দর্শক নয়, ওপার বাংলাতেও যাতে এই ছবি সকল বাংলা ছবির দর্শক দেখতে পান তার জন্যেও উদ্যোগী হয়েছে ছবির টিম। বাংলাদেশ হাই কমিশনে বৈঠক করেন প্রযোজক রানা সরকার (Rana Sarkar)। ঠিক কী সিদ্ধান্ত নেওয়া হল?

রমরমিয়ে প্রেক্ষাগৃহে চলছে ‘ধূমকেতু’। দেব-শুভশ্রী জুটির এই ছবির জন্য বছরের পর বছর মুখিয়ে ছিলেন দর্শক। সেই অপেক্ষার অবসান ঘটিয়ে ১৪ আগস্ট মুক্তি পেয়েছে বড় পর্দায় এই ছবি।১০ বছর বিভিন্ন জটে মুক্তির আলো দেখেনি এই সিনেমা। এর মধ্যে গঙ্গা দিয়ে অনেক জল বয়ে গিয়েছে। ছবির নায়ক নায়িকা, দেব ও শুভশ্রীর মধ্যে বিচ্ছেদ হয়ে গিয়েছে। ‘ধূমকেতু’-র পরে একসঙ্গে আর কোনও ছবিতে অভিনয় করেননি তাঁরা। ২ জনেই জীবন গুছিয়ে নিয়েছেন নিজের নিজের মতো করেই। তবে এতদিন পরে, প্রাক্তন জুটিকে একসঙ্গে দেখে আবেগে ভেসেছেন দর্শক। ‘দেশু’ জুটিই যে ‘ধূমকেতু’-র অন্যতম এক্স ফ্যাক্টর, সেটা দর্শকদের উন্মাদনাই বলে দিচ্ছে। এবার, ‘ধূমকেতু’-কে বিদেশের মাটিতে ছড়িয়ে দিতেও উদ্যোগী হলেন প্রযোজক রানা সরকার (Rana Sarkar)।

আরও পড়ুন: সমুদ্র তটে শরীরী আবেদনে সোশ্যাল মিডিয়ায় ঝড় তুললেন নোরা

এ দেশের দর্শক নয়, ওপার বাংলাতেও যাতে এই ছবি সকল বাংলা ছবির দর্শক দেখতে পান তার জন্যেও উদ্যোগী হয়েছে ছবির টিম। বাংলাদেশে এই ছবি মুক্তি দেওয়ার ব্যাপারে উদ্যোগী হয়ে, এই নিয়ে শুক্রবার বাংলাদেশ হাই কমিশনে বৈঠক করেন প্রযোজক রানা সরকার। প্রয়োজক জানিয়েছেন, “বাংলাদেশে দেব-শুভশ্রীর অসংখ্য ফ্যান। তাঁরা অনুরোধ করেছেন রিলিজের জন্য। সোশাল মিডিয়ায় সরকারকে এই নিয়ে আবেদন আগেই জানিয়েছিলাম। তারপর বাংলাদেশে মুক্তি দেওয়া নিয়ে ডেপুটি হাই কমিশনারের সঙ্গে যোগাযোগ হয়। আমাদের দেখা হয় এবং তারপর শুরু হয় যাবতীয় প্রক্রিয়া। বাংলাদেশ সরকারের মুখ্য উপদেষ্টা মহম্মদ ইউনূসের সঙ্গেও এই নিয়ে আলোচনা করবেন বলে জানিয়েছেন। তাঁরা যদি এত বছর পরে দেব ও শুভশ্রীকে এক ফ্রেমে দেখতে পান, অবশ্যই আল্পুত হবেন। বাংলাদেশেও ভাল ব্যবসা করবে এই ছবি। সেই আশাতেই রয়েছেন রানা সরকার।

অন্য খবর দেখুন