গল্প শেষ না হলেও আর আসবে না ‘ধূমকেতু ২’! দর্শকের বললেন দেব

কলকাতা: ১৪ অগাস্ট মুক্তি পেয়েছে দেব-শুভশ্রীর ধূমকেতু (Dhumketu)। মুক্তির দিন থেকে ঝোড়ো ব্যাটিং করছে এই ছবি। এতদিন দর্শকের প্রশ্ন ছিল, কবে মুক্তি পাবে এই ছবি? তবে ‘ধূমকেতু’ মুক্তির পর থেকেই এখন সকলের প্রশ্ন ‘ধূমকেতু ২’ কবে আসছে? এবার সেই নিয়ে মুখ খুললেন পরিচালক-অভিনেতা দেব (Dev)। এমনকী ধূমকেতু’ কোনোও অনুষ্ঠানেই উপস্থিত থাকেননি রুক্মিণী। তবে ‘ধূমকেতু’-র একটি স্পেশাল স্ক্রিনিংয়ে রুক্মিণী মৈত্রর (Rukmini Maitra)উপস্থিতি যেন ফের একবার প্রমাণ করে দিল, এই ছবি নিয়ে তাঁর মনে বিন্দুমাত্র তিক্ততা নেই।

কথায় বলে ‘সবুরে মেওয়া ফলে’। হাতে নাতে বোধহয় সেই ফলই মিলল ‘ধূমকেতু’ মুক্তির পর। ‘ধূমকেতু’ জ্বরে কাঁপছে বাংলা। এখন সকলের প্রশ্ন ‘ধূমকেতু ২’ কবে আসছে? পরিচালক কৌশিক গঙ্গোপাধ্যায়কে এই প্রশ্ন করা হলে তিনি জানান, গল্প সম্পূর্ণ রাখা হয়েছে, তার নিশ্চয়ই বিশেষ একটা কারণ আছে। ছবি শেষে দেখানো হচ্ছে অসম্পূর্ণ প্রেম এবং অসম্পূর্ণ গল্প। পরিচালক কৌশিক গঙ্গোপাধ্যায় ‘ধূমকেতু ২’ নিয়ে আসার আলো দেখালেও এদিন দেব বললেন সম্পূর্ণ অন্য কথা। দেবকে ‘ধূমকেতু ২’ নিয়ে প্রশ্ন করা হলে তিনি বলেন, “আমার মনে হয় ধূমকেতু একটাই হওয়া ভাল। কারণ আমরা সেই আবেগের নতুন করে তৈরি করতে পারব না। আমরা সকলেই এখন অনেকটা বদলে গিয়েছি, আমাদের মধ্যে এসেই সারল্য অনেকটাই কমে গিয়েছে। সবমিলিয়ে ধূমকেতুর মতো আর একটা ছবি তৈরি হওয়া হয়তো অসম্ভব। তবে যদি শুভশ্রীর সঙ্গে যদি আবার কাজ কথা বলা হয়, তাহলে অবশ্যই ভাল স্ক্রিপ্ট পেলে কাজ করতে রাজি। এরপর শুভশ্রীকে প্রস্তাব দেওয়া হলে ও যদি রাজি হয় নিশ্চয়ই আবার একসঙ্গে কাজ হবে। তবে ধূমকেতুর মত ছবি একটাই হওয়া ভাল।”

আরও পড়ুন: চাপা পোশাকে ক্যামেরাবন্দি কাজল, তুঙ্গে বিতর্ক

শহরে আয়োজন করা হয়েছিল ‘ধূমকেতু’-র একটি স্পেশাল স্ক্রিনিংয়ের। সেখানে যথারীতি তারকা সমাগম। উইন্ডোজ-এর সঙ্গে নিজের নতুন সিনেমার প্রচার সেরে ‘ধূমকেতু’-র স্পেশাল স্ক্রিনিংয়ে এসেছিলেন নুসরত জাহান (Nusrat Jahan)। এসেছিলেন জন, রোহন অঙ্গনা থেকে একাধিক তারকারা। এসেছিলেন অনুপম রায় (Anupam Roy), কৌশিক গঙ্গোপাধ্যায় (Kaushik Ganguly), রানা সরকার (Rana Sarkar), রুদ্রনীল সেনগুপ্ত (Rudraneel Sengupta) সহ এই সিনেমার কলাকুশলীরা। তবে উপস্থিত ছিলেন না শুভশ্রী গঙ্গোপাধ্যায়। দেবের (Dev) পাশে বসে, অসুস্থ শরীর নিয়ে সেই সিনেমাই পর্দায় দেখলেন রুক্মিণী। সিনেমা শেষে যখন ছবি নিয়ে কথা বলছেন কৌশিক, তখন তাঁর কাছে প্রশ্ন আসে, ‘ধূমকেতু ২’ কবে আসবে? এর উত্তরে রুক্মিণী মৈত্র বলেন, ‘প্লিজ ধূমকেতু ২ তাড়াতাড়ি আসা চাই, আরও ১০ বছর অপেক্ষা করতে পারব না। এতটা উত্তেজনা আমি নিতে পারব না।’

অন্য খবর দেখুন

The post গল্প শেষ না হলেও আর আসবে না ‘ধূমকেতু ২’! দর্শকের বললেন দেব appeared first on KolkataTV.